স্টাফ রিপোর্টার ॥ ২১ দফা দাবী আদায়ের লক্ষে বাংলাদেশ কলেজ শিক্ষক সমিতি (বাকশিস) হবিগঞ্জ জেলা শাখার উদ্যোগে এক মতবিনিময় সভা অনুষ্ঠিত হয়। গতকাল সন্ধ্যায় বাকশিস কার্যালয়ে অনুষ্ঠিত মতবিনিময় সভায় সভাপতিত্ব করেন বাকশিস হবিগঞ্জ জেলা সভাপতি অধ্যাপক মুজিবুর রহমান। এতে প্রধান অতিথি ছিলেন জেলা আইনজীবী সমিতির নব নির্বাচিত সভাপতি এডঃ আব্দুল মোছাব্বির। বিশেষ অতিথি ছিলেন হবিগহ্জ প্রেসক্লাব সভাপতি মোঃ ফজলুর রহমান, সাধারণ সম্পাদক এডঃ শাহ ফখরুজ্জামান। মতবিনিময় কালে অতিথিবৃন্দ তাদের দাবীর প্রতি একাত্মতা প্রকাশ করেন। মতবিনিময় সভায় সমিতির সদস্যবৃন্দ উপস্থিত ছিলেন।